CELEX: 32019R0254
Language: hr
Date: 2018-11-09 00:00:00
Title: Delegirana uredba Komisije (EU) 2019/254 оd 9. studenoga 2018. o prilagodbi Priloga III. Uredbi (EU) br. 1315/2013 Europskog parlamenta i Vijeća o smjernicama Unije za razvoj transeuropske prometne mreže (Tekst značajan za EGP.)

14.2.2019   
               
               
                  HR
               
               
                  Službeni list Europske unije
               
               
                  L 43/1
               
            
         DELEGIRANA UREDBA KOMISIJE (EU) 2019/254
         оd 9. studenoga 2018.
         o prilagodbi Priloga III. Uredbi (EU) br. 1315/2013 Europskog parlamenta i Vijeća o smjernicama Unije za razvoj transeuropske prometne mreže
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1315/2013 Europskog parlamenta i Vijeća od 11. prosinca 2013. o smjernicama Unije za razvoj transeuropske prometne mreže i stavljanju izvan snage Odluke br. 661/2010/EU (1), a posebno njezin članak 49. stavak 6.,
         budući da:
         
                     (1)
                  
                  
                     Uredbom (EU) br. 1315/2013 predviđa se mogućnost prilagodbe indikativnih zemljovida transeuropske prometne mreže (TEN-T) proširene na određene susjedne zemlje na temelju sporazuma na visokoj razini o prometnim infrastrukturnim mrežama između Unije i susjednih zemalja o kojima je riječ.
                  
               
                     (2)
                  
                  
                     Sporazumi na visokoj razini o prilagodbi indikativnog proširenja zemljovida sveobuhvatne mreže TEN-T i utvrđivanju veza u osnovnoj mreži na zemljovidima sveobuhvatne mreže potpisani su između Unije i zemalja Istočnog partnerstva (Republika Armenija, Azerbajdžan, Bjelarus, Republika Moldova i Ukrajina) 24. studenoga 2017. Sporazum na visokoj razini između Unije i Gruzije potpisan je 18. srpnja 2018. Sporazumi se odnose na pravce željezničkih i cestovnih mreža te na luke i zračne luke. Prilagodba indikativnih zemljovida sveobuhvatne mreže, a posebno utvrđivanje indikativne osnovne mreže trebali bi Uniji omogućiti lakše usmjeravanje suradnje sa zemljama Istočnog partnerstva o kojima je riječ.
                  
               
                     (3)
                  
                  
                     Uredbu (EU) br. 1315/2013 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog III. Uredbi (EU) br. 1315/2013 mijenja se kako je utvrđeno u Prilogu ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. studenoga 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 348, 20.12.2013., str. 1.
         
      
      
         
            PRILOG
            Prilog III. mijenja se kako slijedi:
            
                        1.
                     
                     
                        u odjeljku 15. (Republika Armenija, Azerbajdžan, Gruzija) dodaju se sljedeći zemljovidi (15.3. i 15.4. u pogledu Republike Armenije):
                        „ 
                        
                            ”
                     
                  
                        2.
                     
                     
                        u odjeljku 15. (Republika Armenija, Azerbajdžan, Gruzija) dodaju se sljedeći zemljovidi (15.5. i 15.6. u pogledu Azerbajdžana):
                        „ 
                        
                            ”
                     
                  
                        3.
                     
                     
                        u odjeljku 15. (Republika Armenija, Azerbajdžan, Gruzija) dodaju se sljedeći zemljovidi (15.7. i 15.8. u pogledu Gruzije):
                        „ 
                        
                            ”
                     
                  
                        4.
                     
                     
                        u odjeljku 16. (Bjelarus, Republika Moldova, Ukrajina) dodaju se sljedeći zemljovidi (16.3. i 16.4. u pogledu Bjelarusa):
                        „ 
                        
                            ”
                     
                  
                        5.
                     
                     
                        u odjeljku 16. (Bjelarus, Republika Moldova, Ukrajina) dodaju se sljedeći zemljovidi (16.5. i 16.6. u pogledu Republike Moldove):
                        „ 
                        
                            ”
                     
                  
                        6.
                     
                     
                        u odjeljku 16. (Bjelarus, Republika Moldova, Ukrajina) dodaju se sljedeći zemljovidi (16.7. i 16.8. u pogledu Ukrajine):
                        „ 
                        
                            ”